মারভিন ওয়েট
মারভিন জর্জ ওয়েট (ইংরেজি: Mervyn Waite; জন্ম: ৭ জানুয়ারি, ১৯১১ - মৃত্যু: ১৬ ডিসেম্বর, ১৯৮৫) দক্ষিণ অস্ট্রেলিয়ার কেন্ট টাউনে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে অফ স্পিন বোলিংয়ের পাশাপাশি ডানহাতে ব্যাটিংশৈলী প্রদর্শন করতেন মারভিন ওয়েট।